**METAMORFOSIA**

Kafkaren *Metamorfosia* lanak eragin handia izan du [XX. mendean](https://eu.wikipedia.org/wiki/XX._mendea" \o "XX. mendea) zehar eta ondorengo istorioa kontatzen digu: Gregor Samsa izeneko gazteak, goizean esnatzerakoan, intsektu bihurtu dela ikusten du. Animalia hauekin gertatzen ohi denez, berarekin akabatzea da inguruko pertsona gehienek egin nahi dutena; ez dute inolako errukirik. Hau da nobelaren abiapuntua. Protagonistak bere inguruko gizartearen ulertezintasuna jasan behar du, bere gorputzean eman den aldaketa dela eta. Baina, intsektu bihurtu den arren, Gregorrek gizakien buru-argitasuna mantentzen du. Hala ere, bere logelatik irten barik bizi beharko da eta ez du inolako laguntzarik jasoko ez bere familiaren aldetik (arreba izan ezik) ezta gizarteko beste pertsona batzuen aldetik ere (laneko nagusia, esaterako). Lan honek bizitzako alderdi guztiz pesimista erakusten digu Gregorrek ez baitu inolako laguntzarik jasotzen bizitzan aurrera egin ahal izateko eta ez da bere kabuz aurrera jarraitzeko gai. Gizarteak bizkarra eman dio eta ez dago egoera hori hobetu dezakeenik.

**FRANZ KAFKA**

**Kafka**  1883ko [uztailaren 3an](https://eu.wikipedia.org/wiki/Uztailaren_3) jaio zen, Pragan, erdi mailako familia [judu](https://eu.wikipedia.org/wiki/Judu) baten barnean. Bere aitak Hermann Kafka zuen izena ([1852](https://eu.wikipedia.org/wiki/1852)-[1931](https://eu.wikipedia.org/wiki/1931)) eta txikizkako merkataria zen. Bere amaren izena Julie Kafka zen ([1856](https://eu.wikipedia.org/wiki/1856)-[1934](https://eu.wikipedia.org/wiki/1934)), honen ezkongai abizena Lowy zelarik. Bi anaia izan zituen, Georg eta Heinrich, Kafkak sei urte bete baino lehen haur zirelarik hil zirenak; hiru arreba ere izan zituen, Elli, Valli eta Ottla izenekoak.

Bere ama-hizkuntza [alemana](https://eu.wikipedia.org/wiki/Aleman) izan bazen ere, Kafkak txekiera ere ikasi zuen, bere aita Písek-etik hurbil dagoen Osek izeneko hirikoa baitzen. Hiri honetan, Kafkaren aita txekieraz egiten zuen komunitate judutarraren kidea zen ("Kavka" izenak "erroi" esan nahi du) eta, honek bere semeak bai alemana, bai txekiera ondo menperatzea nahi zuen. Kafkak [frantsesa](https://eu.wikipedia.org/wiki/Frantses) eta [Frantziako](https://eu.wikipedia.org/wiki/Frantzia) kultura ere ezagutzen zituen. Izan ere, bere autorerik gustukoenetariko bat Flaubert izan zen; Kafkak Napoleon ere estimatzen zuen.

[1889tik](https://eu.wikipedia.org/wiki/1889) [1893ra](https://eu.wikipedia.org/wiki/1893), Kafkak lehen mailako irakaskuntza (alemanez *Deutsche Knabenschule* delakoa) egin zuen Masná St. kalean (Fleischmarkt), Pragan, eta, geroxeago, institutura joan zen Staroměstské náměstí-ra (Kinský Jauregian kokatuta), non 1901. urtean Batxilerreko azterketa egin zuen. Jarraian, Carolina-ko Unibertsitatean, Pragan, zuzenbidea ikasi zuen eta legeetan doktoretza lortu zuen [1906](https://eu.wikipedia.org/wiki/1906" \o "1906). urtean. Ondoren, urte batean zehar dirurik irabazi gabe aseguru enpresa batentzat lan egin zuen lan istripuen agente bezala. Orduan idazten hasi zen. Askotan lan hau "Brotberuf"-tzat jo zuen —dirua baino ez lortzeko lanbidea.

[1917an](https://eu.wikipedia.org/wiki/1917), [tuberkulosia](https://eu.wikipedia.org/wiki/Tuberkulosi" \o "Tuberkulosi) izan zuen eta honek sarritan susperraldiak izatera behartu zion, familiaren babesa eduki zuelarik, batez ere, bere arreba Ottlarena, zeinarekin oso ondo konpontzen zen.

Bere ikasle garaian ekintza literario eta sozialen erakundean parte hartu zuen. Bere [adiskide](https://eu.wikipedia.org/wiki/Adiskidetasun) minen errezeloak jaso izan bazituen ere, Max Brod-enak esaterako, zeinak normalean bere alde egiten zuen, Kafkak, bertan, antzerki judu-alemanarentzat antolakuntza eta ekitaldien sustapena bultzatu zuen. Fisikoki eta mentalki modu higuingarrian jasoko zuten beldurra bazuen ere, jendea txunditu egiten zuen bere ikuste txukun, zorrotz eta bere ume-itxuragatik, bere jokamolde lasai eta idorragatik eta bere adimenagatik, baita bere humoreagatik ere.

Kafkaren obran garrantzi handiko gaia da bere aita autoritarioarekin zuen harremana. [1920](https://eu.wikipedia.org/wiki/1920). urtearen hasieran, [Milena Jesenská](https://eu.wikipedia.org/w/index.php?title=Milena_Jesensk%C3%A1&action=edit&redlink=1" \o "Milena Jesenská (sortu gabe)) idazle eta kazetari txekiarrarekin eragin handiko harreman bat izan zuen eta [1923an](https://eu.wikipedia.org/wiki/1923" \o "1923) Berlinera joan zen aldi labur batez, bere familiaren eraginagandik urruntzeko eta bere obran zentratzeko asmoz. Hiri honetan, Dora Diamant ezagutu zuen, 19 urteko gaztea, familia judu ortodoxa batekoa, zeina bere iraganean ghettotik alde egiteko gai izan zen. Dora bere maitale bihurtu zen eta eragin handia izan zuen Kafkak Talmud delakoagatik izan zuen interesaren inguruan.

Guztiak datoz bat Kafkak bere bizitza osoan zehar [depresio](https://eu.wikipedia.org/wiki/Depresio) klinikoa eta [antsietate soziala](https://eu.wikipedia.org/w/index.php?title=Antsietate_soziala&action=edit&redlink=1) jasan zuela baieztatzerakoan. Honekin batera, migrainak, logabezia, idorreria, erlakaiztenak eta beste gaixotasun batzuk ere jasan zituen, denak estresak eta gehiegizko tentsioak eragindakoak zirelarik.

Honez gain, Kafkaren osasunak txarrera jo zuen tuberkulosia zela eta. Pragara itzuli zen eta beranduago [Vienatik](https://eu.wikipedia.org/wiki/Viena) hurbil zegoen gaixotegi batetara joan zen tratamendu bat jasotzeko. Bertan hil zen [1924ko](https://eu.wikipedia.org/wiki/1924" \o "1924) [ekainaren 3an](https://eu.wikipedia.org/wiki/Ekainaren_3) ahulezia zela eta. Bere arazo fisikoen eraginak kalteak sortu zizkion eztarrian eta ondorioz jakiak irensterakoan min eragiten zion. Orduan zainpeko terapia garatu gabe zegoenez, ezin zuten elikatu (*Metamorfosia* liburuko Gregor pertsonaiarekin antzekotasun kutsua du, baita *Un artista del hambre* kontakizuneko pertsonai nagusiarekin ere). Bere gorpua Pragara eraman zuten [1924ko](https://eu.wikipedia.org/wiki/1924" \o "1924) ekainaren 11n Praga-Žižkov-eko Hilerri Judu Berrian.